প্রতিদিন রাজশাহী রেলওয়ে স্টেশন থেকে ঢাকা , উত্তরবঙ্গ ও দক্ষিণবঙ্গ পর্যন্ত বেশ কয়েকটি ট্রেন এই স্টেশনের মাধ্যমে চলাচল করে। আন্তঃনগর ট্রেনগুলোর মধ্যে সিল্কসিটি এক্সপ্রেস , পদ্মা এক্সপ্রেস , ধূমকেতু এক্সপ্রেস , বনলতা এক্সপ্রেস নামক চারটি ট্রেন ঢাকার পথে যাতায়াত করে। যার মধ্যে বনলতা এক্সপ্রেস একটি বিরতিহীন ট্রেন যা সরাসরি চাঁপাইনবাবগঞ্জ-রাজশাহী-ঢাকার মধ্যে চলাচল করে। বরেন্দ্র এক্সপ্রেস ও তিতুমীর এক্সপ্রেস ট্রেনদুটি উত্তরবঙ্গের নীলফামারী জেলার চিলাহাটি পর্যন্ত যাতায়াত করে। কপোতাক্ষ এক্সপ্রেস , সাগরদাঁড়ি এক্সপ্রেস , টুঙ্গীপাড়া এক্সপ্রেস ও মধুমতি এক্সপ্রেস - এই চারটি ট্রেন দক্ষিণবঙ্গের খুলনা , গোপালগঞ্জ ও রাজবাড়ির গোয়ালন্দ ঘাট পর্যন্ত যাতায়াত করে। বেশ কয়েকটি মেইল ট্রেন প্রতিদিনই চলাচল করে থাকে। এগুলোর মধ্যে রাজশাহী এক্সপ্রেস , মহানন্দা এক্সপ্রেস , উত্তরা এক্সপ্রেস , রাজশাহী কমিউটার ট্রেনগুলো অন্যতম। এছাড়াও ঈশ্বরদী , চাঁপাইনবাবগঞ্জসহ কয়েকটি রুটের লোকাল ট্রেনও এই স্টেশন থেকে নিয়মিত চলাচল করে থাকে। খুব শীঘ্রই রাজশাহী থেকে কোলকাতা পর্যন্ত একটি আন্তর্জাতিক ট্রেন চালু হতে যাচ্ছে।

ইতিহাস
অবকাঠামো
ট্রেনের সময়সূচী
ট্রেন সুবিধসমূহ